Allen dien, ✳ die disen brief ✳ an sehent, ✳ lesent oder hoͤrent lesen, kûnd ich, Johans Eichibˀg, schulth̄ ze Bremgartē,
und vergich ✳ offenlich ✳ mit disem briefe, ✳das ich ✳ an der hocherbornō fûrstē, ✳ miner gnaͤdigē herrē ✳ von Oͤsterrich, ✳ ze Brē¬
gartē in der stat ✳ an offenner strass ✳ offenlich ze gericht saz, ✳ dar fùr mich kamen ✳ Johans ✳ ✳ und Niclaus von Maswanden, gebruͦder, ✳ burgˀ ze Bremg₎, ✳ und verjahen ✳ mit fùrsprechchen, ✳ daz si beide unverscheidenlich ✳ sament ✳ ir eygens ligendes guͦt,
ze Sarmanstorf gelegen, ✳ daz Ruͦdolf Waldner gebuwen hatt, ✳ davō er inan jaͤrlich ze sant Martis tuld ze zinse gab
nûn mût und zwei viertel kernen, ✳ genges und gaͤbes, ✳ ze vasnacht vier huͤnr, ✳ ✳ und fûnzg eiier ze ostrō, ✳ das selb genandes guͦt
si recht ✳ und redlich ✳ in koͧff wis ze koͧffenn gegeben hattō mit allen rechten, so keins wegs darzuͦ gehorte, ✳ fùr ledig eygen ✳ mit
der gûlte, als vor geschriben stat, ✳ den geislihen, ✳ erwirdigen vroͧwen, ✳ ✳ der aptischinn ✳ und dem convent gemeinlich ✳ des gotzhus
ze Windensche ✳ oder ze Kûngsvelt, ✳ ze ir gotzhus ze Kûngsvelt ✳ und ir nachomō handen ✳ umb hundert und zwenzig
pfunt pfennig, genger ✳ und gaͤber, ✳ dersi oͧch gar und gantzlich gewert waren ✳ nach ir vergicht ✳ von dem erberrē manne ✳ ✳
Gerunge von Altwis, ✳ under vogt ze Baden, ✳ der oͧch den koͧf von inan, ✳ den obgenantē Johanse und Niclause, ✳ gekoͧft hatt
ze dez vorgenanten ✳ ✳ gotzhus handen ze Kûngsvelt, dem oͧch si beide also den koͧf in koͧff wise do ze male fûr ledig eigen ze ✳
des selben gotzhus handen ✳ vertgottē ✳ und gaben ✳ mit handen ✳ und munde, ✳ mit worten ✳ und werchen, ✳ nach rechte ✳ und als ein jeklich
koͧf ewûklich ✳ mit hin gebenn, ✳ mit vertgug ✳ und enzihenn ✳ kraft und hantfesti nu und hie nach haben sol ✳ und mag. dieselbē
Johans ✳ ✳ und Niclaus, gebruͦder, von Maswanden genant, ✳ verjahent ✳ und verhiessent oͧch an des egenantē ✳ ✳ Gerūgs ✳ hant ✳ ze dez
egeseitten gotzhus handen, ✳ fùr si und alle ir erben ✳ des selben gotzhus, ✳ der aptischin ✳ und dez conventes ✳ und aller ir nachomō
des vorgenanten geltenden guͦts fùr ledig eygen ✳ recht weren ze sinne, ✳ wo und wann si sin nottûrftig sint, ane alle geverde, ✳ und
verjahent oͧch, ✳ wider den koͧf ✳ und guͦt ✳ und werschaft ✳ niemmer zetuͦnne mit geislihen ✳ noch mit weltlihen gerichten noch ane gerichte keins wegs, ✳ mit keinen fûnden, ✳ die nu funden sint ✳ oder noch funden mugen werden. ✳ mir, dem dem richter Johans Eichibˀge, wart
oͧch erteilt, min brief uber dis sache ze gebenn, ✳ den oͧch ich besigelten gegeben han ✳ uber alle dis vorgeschribnō sache, ✳ die oͧch vor mir do
zemale ✳ mit gesamnotter urteild und urfrag erteilt wurden, ✳ das si nu und hienach kraft und hantfesti haben sullen. ✳ ze merer
warer vergicht und sicherheit ✳ hant oͧch die vorg₎ Johans ✳ ✳ und Niclaus vō Maswanden, ✳ inan ze vergicht ùnd ir beider erbē ze warē
urkûnd, ✳ ir ingesiḡl gehenkt an disen brief, ✳ damit si sich aller dirr vorgeschribnō sachen ✳ und guͦttes gebunden hant. ✳ ✳ dis geschach
alles und wart dirr brief gegeben ✳ in dem jare, doman zalte von ✳ ✳ gottes geburt ✳ drûzehenhundert ✳ und fùnzig jar, ✳ darnach in
dem sibenden jare, ✳ an sant Agten abende. ✳ hie ze gegē warē ✳ Ruͦdolf Switˀ, ✳ Ortolf, ✳ Niclaus Moͤrinkō, ✳ Chuͦnrat Meiier, ✳ Ruͦdolf
von Tacholshovē, ✳ Johans Vorstˀ, ✳ Uͤlrich Moͤrinkō, burgˀ ze Bremg₎, ✳ und ander erber lùt vil, ✳ die dis alles sehent und hortō.